A Bizottság 4155/87/EGK rendelete
(1987. december 22.)
a tojás piaca közös szervezésének alkalmazásáról szóló egyes rendeleteknek a Kombinált Nómenklatúra bevezetése következtében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 3985/87/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikke (1) bekezdésének második albekezdésére,
mivel a 2658/87/EGK rendelet 15. cikke (1) bekezdésének második albekezdésével összhangban a Bizottságnak technikai jellegű kiigazítást kell végeznie a vám- és statisztikai nómenklatúrára vonatkozó közösségi jogszabályokban;
mivel a tojás piacának közös szervezéséről szóló, 1975. október 29-i 2771/75/EGK tanácsi rendeletet [3] módosította a 4000/87/EGK bizottsági rendelet [4], amely a Kombinált Nómenklatúrával összhangban kiigazította az abban szereplő termékek leírását és vámtarifaszámát;
mivel technikai kiigazítást kell végezni a tojáságazatra vonatkozó számos egyéb rendeletben az áruk vámtarifába sorolásának nómenklatúrájáról szóló, 1950. december 15-i egyezmény helyettesítésére szolgáló Harmonizált Áruleíró és Kódrendszeren alapuló új Kombinált Nómenklatúra használatának figyelembevétele érdekében;
mivel az ilyen kiigazítást igénylő szövegek nagy száma és tartalma következtében a kiigazítandó rendeleteket egyetlen módosító rendeletben kell összefoglalni;
mivel a 164/67/EGK bizottsági rendelet [5] kiigazításakor a küszöbárak számításakor alkalmazott egyes tényezőket, amelyek az említett rendeletben még mindig elszámolási egységként szerepelnek, a legutóbb az 1636/87/EGK rendelettel [6] módosított 1676/85/EGK tanácsi rendeletben [7] említett 1,208953-as együttható alkalmazásával ECU-ben kell kifejezni,
ELFOGADTA EZT A RENDELETET:
1. cikk
A lengyel tojásra vonatkozó kiegészítő összeg rögzítésének elhagyásáról szóló, 1965. április 7-i 54/65/EGK bizottsági rendelet [8] 1. cikke helyébe a következő rendelkezés lép:
"1. cikk
A 2771/75/EGK rendelet 8. cikkének (2) bekezdésével összhangban a Lengyelországból származó és annak területéről érkező héjas baromfitojás (Kombinált Nómenklatúra alszám: 040700) importlefölözését nem kell kiegészítő összeggel növelni."
2. cikk
A dél-afrikai tojásokra vonatkozó kiegészítő összeg rögzítésének elhagyásáról szóló, 1966. november 18-i 183/66/EGK bizottsági rendelet [9] 1. cikke helyébe a következő rendelkezés lép:
"1. cikk
A 2771/75/EGK rendelet 8. cikkének (2) bekezdésével összhangban a Dél-Afrikából származó és annak területéről érkező héjas tojás (Kombinált Nómenklatúra alszám: 040700) importja esetén az említett rendelet 3. cikkével összhangban rögzített vámokat nem kell kiegészítő összeggel növelni."
3. cikk
A legutóbb az 1775/74/EGK rendelettel [10] módosított, a származékos tojástermékekre vonatkozó illetékek és zsilipárak számítási tényezőinek rögzítéséről szóló, 1967. június 26-i 164/67/EGK bizottsági rendelet melléklete helyébe e rendelet I. melléklete lép.
4. cikk
Az ausztrál tojásra vonatkozó kiegészítő összeg rögzítésének elhagyásáról szóló, 1967. október 26-i 765/67/EGK bizottsági rendelet [11] 1. cikke helyébe a következő rendelkezés lép:
"1. cikk
Az Ausztráliából származó és annak területéről érkező, a 04070030-as Kombinált Nómenklatúra alszám alá tartozó, keltetőtojáson kívüli friss, tartósított vagy főtt, héjas baromfitojás importja esetében a 2771/75/EGK rendelet 3. cikkével összhangban rögzített vámokat nem kell kiegészítő összeggel növelni."
5. cikk
Az osztrák tojástermékekre vonatkozó kiegészítő összeg rögzítésének elhagyásáról szóló, 1969. május 28-i 990/69/EGK bizottsági rendelet [12] a következőképpen módosul:
(1) Az 1. cikk helyébe a következő rendelkezés lép:
"1. cikk
Az Ausztriából származó és annak területéről érkező, az alábbi Kombinált Nómenklatúra alszámok alá tartozó termékek importja esetén a 2771/75/EGK rendelet 3. cikkével összhangban rögzített vámokat nem kell kiegészítő összeggel növelni:
KN-kód | Áruleírás |
ex0408 | Madártojás, héj nélkül és tojássárgája, frissen, szárítva, gőzben vagy forró vízben megfőzve, formázva, fagyasztva vagy másképpen tartósítva, cukor vagy más édesítőanyag hozzáadásával: |
| - Tojássárgája: |
040811 | - - Szárítva: |
04081110 | - - - Emberi fogyasztásra alkalmas |
040819 | - - Másféle: |
| - - - Emberi fogyasztásra alkalmas: |
04081911 | - - - - folyékony |
04081919 | - - - - fagyasztott |
| - Más: |
040891 | - - Szárítva: |
04089110 | - - - Emberi fogyasztásra alkalmas |
040899 | - - Másféle: |
04089910 | - - - Emberi fogyasztásra alkalmas" |
(2) A 2. cikk helyébe a következő rendelkezés lép:
"2. cikk
Az Ausztriából származó és annak területéről érkező, az alábbi Kombinált Nómenklatúra alszámok alá tartozó termékek importja esetén a 2783/75/EGK rendelet 2. cikkével összhangban rögzített importterheket nem kell kiegészítő összeggel növelni:
KN-kód | Áruleírás |
ex3502 | Albuminok, albuminátok és más származékok: |
ex350210 | - Ovalbumin: |
| - - Emberi fogyasztásra alkalmatlan vagy alkalmatlanná tett terméken kívüli: |
35021091 | - - - Szárított (például lap, pikkely, pehely, por alakban) |
35021099 | - - - Másféle |
ex350290 | - Más: |
| - - Ovalbuminon kívüli albuminok: |
| - - - Emberi fogyasztásra alkalmatlan vagy alkalmatlanná tett terméken kívüli: |
| - - - - Laktalbumin: |
35029051 | - - - - - Szárított (például lap, pikkely, pehely vagy por alakban) |
35029059 | - - - - - Egyéb" |
6. cikk
A Romániából importált héjas tojásra vonatkozó kiegészítő összeg rögzítésének elhagyásáról szóló, 1970. január 14-i 59/70/EGK bizottsági rendelet [13] 1. cikke helyébe a következő szöveg lép:
"1. cikk
A Romániából származó és annak területéről érkező, a 04070030-as Kombinált Nómenklatúra alszám alá tartozó, keltetőtojáson kívüli friss vagy tartósított, héjas baromfitojás importja esetében a 2771/75/EGK rendelet 3. cikkével összhangban rögzített vámokat nem kell kiegészítő összeggel növelni."
7. cikk
A legutóbb a 3232/86/EGK rendelettel [14] módosított, a tojásra vonatkozó illeték és zsilipár számítási szabályainak megállapításáról szóló, 1975. október 29-i 2773/75/EGK tanácsi rendelet [15] I. és II. melléklete helyébe e rendelet II., illetve III. melléklete lép.
8. cikk
Ez a rendelet 1988. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. december 22-én.